13. ΠΡΟΕΔΡΙΚΟΝ ΔΙΑΤΑΓΜΑ υπ΄αριθ.487 της 18 Ιουν./7 Ιουλ.1979 (ΦΕΚ Α΄151) Περί περιορισμού συναρμοδιοτήτων κατά την έκδοσιν διοικητικών πράξεων περί ορισμού ή αντικαταστάσεως μελών των παρ΄Υπουργείοις υπηρεσιακών συμβουλίων και υπηρεσιακών πειθαρχικών συμβουλίων. ΄Εχοντες υπ΄όψει: 1.Τας διατάξεις: α)Της παρ.1 του άρθρ.2 του Νόμ.865/1979 «περί ρυθμίσεως θεμάτων τινών οργανώσεων και λειτουργίας υπηρεσιών του δημοσίου», και  β)Των άρθρ.2,3 και 5 του Ν.Δ.216/1974 «περί συστάσεως Υπουργείου Προεδρίας Κυβερνήσεως». 2.Την υπ΄αριθ.ΔΛ.7/2/2/4 της 31-12-1974 (ΦΕΚ 2/2-1-1975/τ.Β΄) απόφασιν του Πρωθυπουργού «περί μεταβιβάσεων αρμοδιοτήτων εις τον Υπουργόν Προεδρίας Κυβερνήσεως». 3.Την υπ’ αριθ.401/1979 γνωμοδότησιν του Συμβουλίου της Επικρατείας, προτάσει του Υπουργού Προεδρίας Κυβερνήσεως και των Υπουργών Συντονισμού, Εξωτερικών, Εθνικής Αμύνης, Δικαιοσύνης, Εσωτερικών, Εθνικής Παιδείας και Θρησκευμάτων, Οικονομικών, Γεωργίας, Πολιτισμού και Επιστημών, Βιομηχανίας και Ενεργείας, Εμπορίου, Εργασίας, Κοινωνικών Υπηρεσιών, Δημοσίων ΄Εργων, Συγκοινωνιών, Δημοσίας Τάξεως, Εμπορικής Ναυτιλίας και Βορείου Ελλάδος, αποφασίζομεν: (Μετά τη σελ.116,744) Σελ. 116,745 Τεύχος 735-Σελ.23 Διοικητικές Πράξεις 1.Ε.κ.11-13 ΄Αρθρον μόνον.Τα κατωτέρω θέματα, διά την ρύθμισιν των οποίων απαιτούνται κατά τας κειμένας διατάξεις κοιναί αποφάσεις των κατά περίπτωσιν αρμοδίων Υπουργών, ρυθμίζονται εφεξής ως κατωτέρω: Δι’ αποφάσεως του αρμοδίου Υπουργού, κατόπιν προτάσεως των Υπουργών, οίτινες προΐστανται των οριζομένων ή αντικαθιστωμένων μελών, ο ορισμός ή η αντικατάστασις των μελών των παρ΄εκάστω Υπουργείω: α)υπηρεσιακών συμβουλίων(Π.Δ.611/1977,άρθρ. 4 παρ.6 και 7), και β) υπηρεσιακών πειθαρχικών συμβουλίων (Π.Δ. 611/1977,άρθρ.221 παρ.1). 